text: 6 Israelitasqa kacharichisqa kasqankuta yuyarikunallankupuni karqa. Imajtinchus Jehová paykunaman nerqa: "Chay pʼunchayqa qankunapaj kanqa yuyarikunaykichejpaj. Chayta ruwankichej qankunaj tukuy mitasniykichejpi sumaj fiestata Tata Diospaj sapa wata wiñaypaj", nispa. Pascua mikhuyta 14 pʼunchaypi mikhusqankutawan, qanchis pʼunchaytawan fiestata ruwananku karqa. Pascuata 14 nisán pʼunchaypi ruwakojtinpis, Pascua sutitaqa pusajnintin pʼunchaykuna fiestapaj oqharikoj (Éxo. 12:14-17; Luc. 22:1; Juan 18:28; 19:14). Israelitasqa Pascuata sapa wata ruwananku karqa (2 Cró. 8:13).